Komisjoni määrus (EÜ) nr 1217/2002,

5. juuli 2002,

millega vastavalt nõukogu määrusele (EMÜ) nr 793/93 kehtestatakse teatavate EINECSisse kantud ainete importijatele ja tootjatele teatava teabe andmise ja teatavate katsetuste nõue

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 23. märtsi 1993. aasta määrust (EMÜ) nr 793/93 registreeritud kemikaalide ohtlikkuse hindamise ja kontrolli kohta, [1] eriti selle artikli 12 lõiget 2,

ning arvestades järgmist:

(1) Mitmed liikmesriigid on komisjonile teatanud mõjuvad põhjendused, mis lubavad oletada, et teatavad Euroopa kaubanduslike keemiliste ainete loetelusse (EINECS) [2] kantud ained kujutavad endast tõsist ohtu inimesele või keskkonnale, mis on tingitud nende ainetega kokkupuutumise määrast nende tootmisel või kasutamisel.

(2) Sellepärast on vaja, et asjaomased tootjad ja importijad oleksid kohustatud andma komisjonile nendel olevat teavet kõnesolevate ainete kohta.

(3) Asjaomased tootjad ja importijad peaksid olema kohustatud ka kõnesolevaid aineid katsetama, koostama katsete aruande ja edastama selle aruande koos katsetulemustega komisjonile vastavalt määruse (EMÜ) nr 793/93 artikli 12 lõikes 3 ettenähtud võimalusele, mille kohaselt juhul, kui ainet toodab või impordib eraldi või valmistise koostises mitu tootjat või importijat, võib edasisi katsetusi teha üks või mitu tootjat või importijat, kes toimivad ka teiste asjaomaste tootjate või importijate nimel.

(4) käesolevas määruses sätestatud meetmed on määruse (EMÜ) nr 793/93 artikli 15 kohaselt asutatud komitee arvamusega kooskõlas,

ON VASTU VÕTNUD KÄESOLEVA MÄÄRUSE:

Artikkel 1

Käesoleva määruse lisas loetletud ühe või mitme EINECSisse kantud ainete tootjad ja importijad:

a) esitavad komisjonile lisas kindlaksmääratud teabe lisas ettenähtud tähtaja jooksul;

b) teevad iga aine kohta lisas kindlaksmääratud katsed kooskõlas lisas ettenähtud protokollidega;

c) esitavad komisjonile iga katse aruande koos katsetulemustega lisas ettenähtud tähtaja jooksul.

Artikkel 2

Käesolev määrus jõustub kahekümnendal päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 5. juuli 2002

Komisjoni nimel

komisjoni liige

Margot Wallström

[1] EÜT L 84, 5.4.1993, lk 1.

[2] EÜT C 146 A, 15.6.1990, lk 1.

--------------------------------------------------

LISA

Käesolevas lisas nimetatud katsete/teabe tunnused tuleb teatada järgmisel aadressil:

Euroopa Ühenduste Komisjon

keskkonna peadirektoraat

direktoraat C — osakond C.3 — kemikaalid

B—1049 Brüssel

| EINECSi nr | CASi nr | Aine nimetus | Probleemi põhjus(ed) | Katsete/teabe tunnused | Tähtaeg (kuud) alates käesoleva määruse jõustumise kuupäevast |

1 | 203–988–3 | 112–59–4 | Dietüleenglükoolmonoheksüüleeter | Inimese kokkupuude ainega selle tootmisel ja kasutamisel. Dispergeeritud kujul kasutamine katete, trükivärvi ja puhastusvahendite koostises. Kuna närilistel ja ka näriliste kasutamiseta tehtud uuringutes on mõnede etüleenglükooleetri derivaatide korral täheldatud ilmset reprotoksilist toimet, tekitab muret uuringute puudumine selle aine mõju kohta arengule ja fertiilsusele. | Uuringud mõju suhtes fertiilsusele (EC B.34/OECD TG 415või OECD TG 416) | 18 |

2 | 263–090–2 | 61789–80–8 | Kvaternaarsete ammooniumühendite, bis(hüdrogeenitud tahkerasvalküül)dimetüül-, kloriidid | Aine tarbimismahu oluline suurenemine, mis võib potentsiaalselt ohustada keskkonda. | Iga-aastased tootmisharu aruanded aine kogu toodangu ja tarbimismahu kohta (ajavahemikul 2000-2002) | 6 (tarbimisaasta 2000) 18 (tarbimisaasta 2001) 24 (tarbimisaasta 2002) |

3 | 203–481–7 | 107–31–3 | Metüülformiaat | Suurtes kogustes toodetav kemikaal. Katseloomade kokkupuude sissehingamisel selle aine ägedatoimeliste doosidega on põhjustanud silmade ja hingamisteede ärritust. Andmete puudumise tõttu ei ole võimalik ohtu hinnata ja kehtestada teaduslikult põhjendatud OEL (SCOEL) taset. Puuduvad ohutu kokkupuute määra kehtestamiseks vajalikud andmed pikaajalise kokkupuute kohta. | Uuringud alakroonilise mürgise toime suhtes sissehingamisel: Uuringud, mille puhul manustatakse korduvaid doose 90 päeva jooksul sissehingamise teel (EC B.29/OECD TG 413) | 18 |

4 | 200–864–0 | 75–35–4 | 1,1-dikloroeteen | Suurtes kogustes toodetav kemikaal. Pikaajaline kokkupuude tunduvalt väiksemal määral, kui nähakse ette käesoleval ajal kehtivate piirnormidega töökeskkonnas (OEL), põhjustab närvisüsteemi funktsiooni häireid. | Uuringud alakroonilise mürgise toime suhtes sissehingamisel: 90 päeva jooksul manustatakse korduvaid doose sissehingamise teel (EC B.29/OECD TG 413 ja OECD 424). Kui andmed üldpatoloogia kohta on kättesaadavad muudest uuringutest, võib vastavaid uuringuid mitte teha. | 18 |

Neuroloogilised eriparameetrid: funktsionaalsed vaatlustestid ja motoorse aktiivsuse hindamine,käitumisaktiivsuse (nt visuaalse eristusvõime) hindamine,kognitiivse funktsiooni hindamine (hilinenud alternatsioon, Morris'e vesilabürint). |

Kogu asjakohane teave ja täielik uuringute aruanne, mis on vajalikud aine ohupotentsiaali hindamiseks. |

5 | 211–309–7 | 637–92–3 | 2-etoksü-2-metüülpropaan | Selle aine kohta on vähe andmeid. Kasvavad võimalused selle laialdaseks kasutamiseks metüül-tert – butüüleetri asendajana dispergeeritud kujul. Kahjulik toime võib avalduda pikaajalise kokkupuute korral | Teave iga-aastase toodangu ja impordimahu kohta. Ägeda mürgise toime katsed kiivrikutel (Daphnia) (EC C.2/OECD TG 202). Kasvu pidurdava toime katsed vetikatel (EC C.3/OECD TG 201). Arengutoksilise toime uuringud (OECD TG 414). Kogu asjakohane teave ja täielik uuringute aruanne, mis on vajalikud aine ohupotentsiaali hindamiseks. | 18 |

Uuringud toime suhtes fertiilsusele (OECD TG 416). | 24 |

--------------------------------------------------